Sabrija Biser
Sabrija Biser (Sarajevo, 18. srpnja 1930. - Zagreb, 23. studenog 1989.), hrvatski kazališni, filmski glumac i redatelj.

Biografija

Karijera 
Poznati filmski i kazališni glumac, karijeru je započeo kao član Narodnog pozorišta u Nikšiću (1955.) i to kao glumac i redatelj lutkarskih predstava.

Šesdesetih godina postaje član zagrebačkog satiričkog kazališta Jazavac (kasnije Kerempuh) i daje mnogo nezaboravnih komičnih uloga, u najboljim danima tog teatra. Po njemu je i ustanovljena Nagrada zlatni smijeh, za najbolju ulogu karakterne komike, mladom glumcu, na tradicionalnim Danima satire teatra Kerempuh.

Igrao je kao gost u brojnim drugim kazališnim kućama i ostvario brojne epizodne filmske i televizijske uloge.

Privatni život 
Poznat je bio i kao suprug značajne zagrebačke kazališne glumice Dobrile Dimitrijević.

Filmografija

Televizijske uloge 
 "Putovanje u Vučjak" kao Palfi (1986.)
 "Velo misto" (1981.)
 "Anno domini 1573" kao seoska luda (1979.)
 "Boško Buha" (1978.)
 "Kuda idu divlje svinje" kao Moljac (1971.)

Filmske uloge 
 "Olujna noć" (1987.)
 "Neobični sako" (1984.)
 "Treći ključ" (1983.)
 "Prestrojavanje" (1983.)
 "Karmine" (1978.)
 "Pucanj" kao tužitelj (1977.)
 "Izbavitelj" (1976.)
 "Seljačka buna" kao seoska luda (1975.)
 "Vuk samotnjak" (1972.)
 "Bolje je umeti" (1960.)
 "Četiri kilometra na sat" (1958.)

Kazališne uloge 
 Fadil Hadžić: Hitler u partizanima, uloga Martina, (1975. ) Satiričko kazalište "Jazavac", Zagreb
 Fadil Hadžić:Centrala, (1976. ) Satiričko kazalište "Jazavac", Zagreb

Vanjske poveznice 

Hrvatski filmski glumci
Hrvatski kazališni glumci
Hrvatski televizijski glumci
Biografije, Sarajevo